### Beslutning

Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.

**Budgetforslag fra S**

Hvad vil vi gerne opnå? Hvorfor stilles forslaget?

I løbet af det seneste årti har [adresse] løbende iværksat initiativer, der skal understøtte nedbringelsen af CO2-udledning og bane vejen for en grønnere by. Det skyldes, at klimamæssige udfordringer i højere grad end nogensinde påvirker udsigterne for vores fælles samfund, hvis ikke vi ændrer vores adfærd drastisk.

I [adresse] er klimapolitikken gennemsyret af målsætningen om at opnå CO2-neutralitet i kommunen inden 2030. Arbejdet med opnåelsen af denne målsætning er afgørende for, at [adresse] både nationalt og internationalt markerer sig som frontløbere i den grønne omstilling af større byer. Selvom [adresse] kun er én af tusindvis af større byer verden over, har vores klimabevidsthed, grønne, innovative tiltag og indfrielse af målsætninger global rækkevidde. Vi har derfor et ansvar både lokalt, nationalt og globalt for at understøtte accelerationen af den grønne omstilling.

Det er afgørende for Socialdemokratiet, at budgetforliget afsætter de fornødne midler til at indfri handlinger, som jf. klimahandlingsplanen, skal gennemføres de næste år.

Konkrete input

* Socialdemokratiet foreslår, at der i forbindelse med budgetforhandlingerne afsættes midler til at gennemføre yderligere elementer af klimahandlingsplanen.

### Sagens forløb

18-08-2021 [adresse]
Forslaget blev på byrådsmødet den 18. august 2021 henvist til Magistraten med henblik på at indgå i budgetdrøftelserne for 2022.